

**Anul 2023 – numărul 44**

**30 octombrie – 3 noiembrie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 30 octombrie – 5 noiembrie 2023 3](#_Toc150151318)

[Selecție de Acte normative apărute în Monitorul Oficial al României în perioada 30 octombrie – 3 noiembrie, 2023 4](#_Toc150151319)

[Comunicate de presă ale Guvernului României 6](#_Toc150151320)

[Consilierul de stat László Borbély: România are acum o hartă digitală a resurselor balneare naționale cu peste 500 de puncte balneare din 121 de localități. Lista este deschisă 6](#_Toc150151321)

[Prim-ministrul Marcel Ciolacu: Ne concentrăm în continuare serios asupra a ceea ce avem de făcut pentru depunerea cererii de plată numărul 3, prin care România va beneficia de peste 3 miliarde de euro 6](#_Toc150151322)

[Ziua Națiunilor Unite, o zi globală a speranței, marcată de Guvern și de Agențiile ONU din România 7](#_Toc150151323)

[Extinderea învățământului dual, prioritate pe agenda întrevederii dintre premierul Marcel Ciolacu și noul ambasador al Confederației Elvețiene în România, E.S. Massimo Baggi 8](#_Toc150151324)

[Proiectul #HELP s-a încheiat aseară cu speranța conștientizării comunității asupra necesității protejării sănătății emoționale 8](#_Toc150151325)

[Informaţie Europeană 9](#_Toc150151326)

[NOUTĂȚI – Informații UTILE 10](#_Toc150151327)

[Calendarul apelurilor de proiecte: finanțări în valoare de aproape 11 miliarde euro în trim. IV 2023 10](#_Toc150151328)

[POCU: Ghidul pentru compensarea prețului la energie a fost actualizat 10](#_Toc150151329)

[PEO: Liste cu întrebări și răspunsuri pe apelurile privind stagiile de practică pentru elevi și studenți 11](#_Toc150151330)

[40 de noi contracte semnate prin Programul Anghel Saligny 11](#_Toc150151331)

[MADR: Primele sesiuni de depunere a proiectelor care vor fi deschise în cadrul Planului Strategic PAC 2023-2027 se ridică la aproximativ 2,2 miliarde de euro 11](#_Toc150151332)

[Consultări Publice 12](#_Toc150151333)

[PTJ: Ghidul pentru dezvoltarea microîntreprinderilor, lansat în consultare publică 12](#_Toc150151334)

[PNRR: Ghidul privind sprijinirea investițiilor în dezvoltarea capacităților de stocare a energiei electrice, în consultare publică 13](#_Toc150151335)

[PNRR 14](#_Toc150151336)

[PNRR: Începând cu 4 decembrie se pot depune proiecte în cadrul Programului Prima conectare la sistemul public de alimentare cu apă și canalizare 14](#_Toc150151337)

[Ministerul Educației a lansat a doua rundă din cadrul Programului Național pentru Reducerea Abandonului Școlar - Școli mici 15](#_Toc150151338)

[PNRR: S-a lansat apelul pentru finanțarea bibliotecilor pentru a deveni hub-uri de dezvoltare a competențelor digitale - Runda 2 16](#_Toc150151339)

[Lista finală a unităților de învățământ beneficiare de granturi acordate prin Schema de Granturi PNRAS - Runda II 17](#_Toc150151340)

[Apeluri – Finanțări 18](#_Toc150151341)

[PR Vest 2021-2027: S-a dat startul depunerii proiectelor pe apelul destinat instituțiilor de învățământ superior de stat 18](#_Toc150151342)

[PIDS: Perioada de depunere pe apelul privind asigurarea alimentelor de bază/mese calde pentru persoanele defavorizate a fost prelungită 19](#_Toc150151343)

[AFIR a publicat Ghidul pentru Schema de ajutor de stat în energie 19](#_Toc150151344)

[AFIR deschide primele sesiuni prin PS PAC 2027 pentru DR 27, DR 28 si DR 30 20](#_Toc150151345)

[Noi instrucțiuni în cadrul POIM 20](#_Toc150151346)

[S-a lansat cel de-al doilea apel din cadrul Programului pentru Regiunea Dunării 21](#_Toc150151347)

[Instrucțiune privind închiderea POR 2014-2020 - calendarul de depunere a cererilor de plată/rambursare și vizitele de verificare pe teren 21](#_Toc150151348)

[A început depunerea pe apelul dedicat tinerilor fermieri! 22](#_Toc150151349)

[Fondul pentru Modernizare: S-a lansat apelul pentru producerea energiei din surse regenerabile pentru autoconsum - sector public 22](#_Toc150151350)

[Au început depunerile pe apelurile pentru microîntreprinderile din regiunea Vest! 23](#_Toc150151351)

[Apel dedicat integrării sociale și economice a resortisanților țărilor terțe cu ședere legală în România 24](#_Toc150151352)

[Beneficiarii POIM mai pot depune cereri de plată doar până pe 17 noiembrie 24](#_Toc150151353)

[S-a lansat apelul aferent Schemei de ajutor de minimis dedicate sectorului cultural independent din România! 25](#_Toc150151354)

[Procedura de implementare a programului Comerț&Servicii a fost publicată în Monitorul Oficial! 25](#_Toc150151355)

[S-a lansat apelul privind digitalizarea în educație finanțat prin PCIDIF 26](#_Toc150151356)

[APIA: Sprijin financiar în valoare de peste 2,58 milioane lei pentru crescătorii de animale 27](#_Toc150151357)

[Din Actualitatea Europeană 27](#_Toc150151358)

[Comisia Europeană aprobă o nouă indicație geografică din România 27](#_Toc150151359)

[Summitul UE-Canada va avea loc în perioada 23-24 noiembrie 27](#_Toc150151360)

[Comisia salută acordul liderilor G7 referitor la principiile directoare și la un cod de conduită privind inteligența artificială 28](#_Toc150151361)

Repere din agenda publică a conducerii Instituţiei Prefectului - Judeţul Hunedoara   
în perioada 30 octombrie – 5 noiembrie 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și subprefecților SZÉLL Lőrincz și Constantin FULGA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***30 octombrie*** |
| *Participare la raportul activităților desfășurate și rezultatele obținute de Inspectoratul de Jandarmi Județean "DECEBAL" Hunedoara în primele 9 luni ale anului 2023.* | ***30 octombrie*** |
| *Conferință de presă având ca tematică raportul final al acțiunilor de control la instituțiile publice și operatorii economici care depozitează, transportă, distribuie, utilizează, comercializează carburanți, lubrifianți și produse derivate ale acestora, inclusiv gaz petrolier lichefiat (GPL) pe raza administrativă a județului Hunedoara.* | ***31 octombrie*** |
| *Participare la ședința comisiei județene pentru stabilirea dreptului de proprietate privată asupra terenurilor Hunedoara.* | ***31 octombrie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***1 noiembrie*** |
| *Participare la evenimentul "Aleargă în Cetate Noaptea", organizat la Deva.* | ***1 noiembrie*** |
| *Întâlnire de lucru cu funcționarii din cadrul Casei de Asigurări de Sănătate Hunedoara.* | ***3 noiembrie*** |
| *Participare la sfințirea Bisericii din Deva închinată Sfântului Prooroc Ilie Tesviteanul.* | ***5 noiembrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  30 octombrie – 3 noiembrie, 2023

**M. Of. nr. 982/30 octombrie 2023**

* Nr. **171 / 18 Octombrie 2023,** Ministerul Afacerilor Interne - Instrucțiuni pentru modificarea și completarea Instrucțiunilor viceprim-ministrului, ministrul administrației și internelor, nr. 167/2009 privind scoaterea din funcțiune, valorificarea și casarea bunurilor în unitățile Ministerului Afacerilor Interne.

**M. Of. nr. 983/30 octombrie 2023**

* Nr. **21251 / 18 Octombrie 2023,** Ministerul Cercetării, Inovării și Digitalizării - Ordin privind serviciile furnizate prin cloudul privat guvernamental și serviciile furnizate prin platforma de cloud guvernamental.

**M. Of. nr. 984/30 octombrie 2023**

* Nr.**92 / 27 Octombrie 2023,** Guvernul României - Ordonanță de urgență privind aprobarea unor măsuri fiscal-bugetare, prin acordarea unor împrumuturi din Trezoreria Statului.

**M. Of. nr. 986/30 octombrie 2023**

* Nr. **3392 / 2 Octombrie 2023,** Ministerul Sănătății / Nr. **380** / **13 Septembrie 2023**, Ministerul Agriculturii și Dezvoltării Rurale / Nr. **788** / **16 Octombrie 2023**, Autoritatea Națională pentru Protecția Consumatorilor- Ordin privind modificarea anexelor nr. 1 și 2 la Ordinul ministrului agriculturii, alimentației și pădurilor, al ministrului sănătății și familiei și al președintelui Autorității Naționale pentru Protecția Consumatorilor nr. 232/313/130/2003 pentru aprobarea normelor cu privire la definirea, descrierea și prezentarea oțetului și a acidului acetic de calitate alimentară.

**M. Of. nr. 990/31 octombrie 2023**

* Nr. **185 / 4 Octombrie 2023,** Agenția Națională Anti-Doping - Ordin privind aprobarea Listei interzise pentru anul 2024.
* Nr. **545** / **12 Octombrie 2023**, Ministerul Economiei, Antreprenoriatului și Turismului - Ordin privind aprobarea Regulamentului de organizare și funcționare a Grupului pentru evaluarea impactului economic al actelor normative asupra întreprinderilor mici și mijlocii.
* Nr. **3539** / **30 Octombrie 2023**, Ministerul Culturii - Ordin pentru modificarea Ordinului ministrului culturii nr. 3.453/2022 privind aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024.

**M. Of. nr. 992/1 noiembrie 2023**

* Nr. **1037** / **27 Octombrie 2023**, Guvernul României - Hotărâre pentru modificarea art. 1 din Hotărârea Guvernului nr. 592/2002 privind instituirea „Zilei statisticianului“.

**M. Of. nr. 993/1 noiembrie 2023**

* Nr. **93** / **31 Octombrie 2023**, Guvernul României - Ordonanță de urgență pentru stabilirea salariului de bază minim brut pe țară garantat în plată pentru sectoarele construcții, agricol și industria alimentară.

**M. Of. nr. 995/2 noiembrie 2023**

* Nr. **2673** / **18 Octombrie 2023**, Ministerul Mediului, Apelor și Pădurilor - Ordin pentru aprobarea Metodologiei de raportare a administratorului sistemului de garanție-returnare.

**M. Of. nr. 997/2 noiembrie 2023**

* Nr. **300** / **1 Noiembrie 2023**, Parlamentul României - Lege pentru aprobarea Ordonanței de urgență a Guvernului nr. 101/2020 privind unele măsuri pentru implementarea proiectelor cu finanțare din fonduri europene în vederea evitării riscului de dezangajare pentru perioada de programare 2014-2020.
* Nr. **301** / **1 Noiembrie 2023**, Parlamentul României - Lege privind aprobarea Ordonanței de urgență a Guvernului nr. 125/2021 pentru modificarea și completarea Legii nr. 127/2019 privind sistemul public de pensii, precum și pentru modificarea și completarea Ordonanței de urgență a Guvernului nr. 6/2009 privind instituirea pensiei sociale minime garantate.
* Nr. **302** / **1 Noiembrie 2023**, Parlamentul României - Lege pentru aprobarea Ordonanței de urgență a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situații de risc de deprivare materială și/sau risc de sărăcie extremă, suportate parțial din fonduri externe nerambursabile, precum și unele măsuri de distribuire a acestuia.
* Nr. **3875** / **12 Octombrie 2023**, Ministerul Investițiilor și Proiectelor Europene / Nr. **1140** / **25 Octombrie 2023**, Ministerul Economiei, Antreprenoriatului și Turismului - Ordin privind aprobarea ajutoarelor de stat individuale asociate Programului pentru acordarea de sprijin financiar din fonduri externe nerambursabile pentru proiectele care se finanțează din cadrul componentei C9. Suport pentru sectorul privat, cercetare, dezvoltare și inovare, investiția 4. Proiecte transfrontaliere și multinaționale - Procesoare cu consum redus de energie și cipuri semiconductoare, finanțate prin Mecanismul de redresare și reziliență.
* Nr. **6062** / **30 August 2023**, Ministerul Educației - Ordin privind aprobarea planurilor de învățământ și a programelor școlare pentru cultura de specialitate și pregătirea practică din aria curriculară Tehnologii, precum și pentru stagiile de pregătire practică - curriculum în dezvoltare locală (CDL), pentru clasele a IX-a, a X-a și a XI-a învățământ profesional, inclusiv dual, pentru calificarea profesională de nivel 3 a Cadrului național al calificărilor: Electrician sisteme fotovoltaice.

**M. Of. nr. 998/2 noiembrie 2023**

* Nr. **94** / **2 Noiembrie 2023**, Guvernul României - Ordonanță de urgență privind modificarea Ordonanței de urgență a Guvernului nr. 114/2021 pentru modificarea unor acte normative, precum și reglementarea unor măsuri în domeniul protecției drepturilor persoanelor cu dizabilități .
* Nr. **603** / **2 Noiembrie 2023**, Ministerul Economiei, Antreprenoriatului și Turismului - Rectificare referitoare la Ordinul ministrului economiei, antreprenoriatului și turismului nr. 603/2023 privind aprobarea Procedurii de implementare a schemei de ajutor de minimis prevăzute în cadrul Programului de dezvoltare a activităților de comercializare a produselor și serviciilor de piață.

**M. Of. nr. 1000/3 noiembrie 2023**

* Nr. **21286** / **26 Octombrie 2023**, Ministerul Cercetării, Inovării și Digitalizării - Ordin privind aprobarea Normelor de referință pentru realizarea interoperabilității în domeniul tehnologiei informației și al comunicațiilor (NRRI).

**M. Of. nr. 1001/3 noiembrie 2023**

* Nr. **305** / **2 Noiembrie 2023**, Parlamentul României - Lege privind aprobarea Ordonanței de urgență a Guvernului nr. 142/2022 pentru modificarea și completarea Legii nr. 360/2002 privind Statutul polițistului.
* Nr. **309** / **2 Noiembrie 2023**, Parlamentul României - Lege privind aprobarea Ordonanței de urgență a Guvernului nr. 72/2022 pentru modificarea și completarea Ordonanței de urgență a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situații de risc de deprivare materială și/sau risc de sărăcie extremă, suportate parțial din fonduri externe nerambursabile, precum și unele măsuri de distribuire a acestuia.

**M. Of. nr. 1003/3 noiembrie 2023**

* Nr. **96** / **2 Noiembrie 2023**, Guvernul României - Ordonanță de urgență privind unele măsuri de eficientizare a gestionării deșeurilor, precum și pentru modificarea și completarea unor acte normative.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Consilierul de stat László Borbély: România are acum o hartă digitală a resurselor balneare naționale cu peste 500 de puncte balneare din 121 de localități. Lista este deschisă

Departamentul pentru Dezvoltare Durabilă, din cadrul Guvernului României, împreună cu Clusterul Regional Balneoturistic TRANSYLVANIA a organizat conferința „Dezvoltare Durabilă prin Valorificarea Resurselor Balneare”. Elementul central a fost prezentarea platformei **BalneoMap**, hartă digitală interactivă dedicată resurselor balneare, cum ar fi: izvoare ape minerale, lacuri terapeutice, mofete, surse de nămol, zone cu potențial balnear și povestea acestora.

„Conform estimărilor, România deține o treime din resursele balneare ale Europei. Din păcate, acestea sunt încă insuficient valorificate. În aproximativ un an am reușit să sprijinim lansarea unei platforme digitale a resurselor balneare și să o dezvoltăm. Am început cu 37 de localități, iar prin dezvoltare, România are acum o hartă digitală a resurselor balneologice naționale cu pese 500 de puncte balneare din 121 de localități. Lista este deschisă și sunt convins că va fi îmbogățită după ce am văzut astăzi la conferință că există foarte mulți specialiști, cercetători, medici, oameni de afaceri, reprezentanți ai autorităților publice locale și centrale care își doresc să acționeze pentru dezvoltarea durabilă a turismului balnear. Orice cetățean are acces acum la o cantitate de informații de calitate privind beneficiile balneologiei, ceea ce contează cu siguranță în atragerea numărului de turiști. Sunt convins că un astfel de instrument este util și pentru investitori.” a declarat László Borbély

În cadrul conferinței au mai luat cuvântul: Roxana Mînzatu, Secretar de Stat; Rareș Hopincă – prefectul Municipiului București; Inițiatorii clusterui Balneoturistic Transylvania, Vajda Lajos și Aurel Borșan; Mátyus Enikő, manager al proiectului și alți reprezentanți de seamă din ministere și instituții relevante.

Scopul platformei este să aducă oamenii mai aproape de aceste leacuri, care servesc la menținerea sănătății în mod natural, în spiritul culturii balneare de odinioară. Știința și arta balneară explorează și valorifică potențialul terapeutic ale resurselor naturale.

Dezvoltarea durabilă este un pilon esențial în restabilirea excelenței și poate fi atinsă doar prin cooperarea strânsă între actorii din domeniu: factorii de decizie, operatorii economici, cercetătorii, oamenii de știință și educatorii, precum și comunitățile locale trebuie să acționeze împreună pentru ca balneologia să devină din nou parte integrantă a ecosistemului național bunăstării. BalneoMap contribuie la atingerea  acestui obiectiv  prin explorarea, integrarea și demonstrarea potențialul nevalorificat al naturii.

Platforma poate fi accesată aici: <https://balneomap.ro/>

\*

Prim-ministrul Marcel Ciolacu: Ne concentrăm în continuare serios asupra a ceea ce avem de făcut pentru depunerea cererii de plată numărul 3, prin care România va beneficia de peste 3 miliarde de euro

Premierul Marcel Ciolacu a analizat astăzi, împreună cu membri ai Cabinetului, stadiul îndeplinirii angajamentele asumate de Guvernul României – ținte și jaloane – necesare pentru depunerea cererii de plată numărul 3 din cadrul Planului Național de Redresare și Reziliență.

Prim-ministrul a cerut miniștrilor coordonatori de reformă să aibă consultări permanente cu reprezentanții Comisiei Europene, inclusiv la nivel tehnic, pentru ca țintele și jaloanele să fie îndeplinite în acord cu cerințele europene și valorificând experiența celorlalte state membre.

”Vreau să ne concentrăm în continuare serios asupra a ceea ce avem de făcut la nivelul Guvernului pentru depunerea cererii de plată numărul 3, prin care România va beneficia de peste 3 miliarde de euro, atât sub formă de grant, cât și împrumut. Sunt bani de care cetățenii români, comunitățile locale și economia au nevoie. Menținem dialogul cu reprezentanții Comisiei Europene și, în baza unui calendar asumat, vom închide într-un termen cât mai scurt toate jaloanele pe care le mai avem de îndeplinit”, a afirmat premierul Marcel Ciolacu.

Ca urmare a depunerii cererii de plată nr. 3, România va beneficia din Planul Național de Redresare și Reziliență de 2,047 miliarde de euro sub formă de grant și de 1,095 miliarde de euro sub formă de împrumut.

La reuniunea Comitetului interministerial de Coordonare a Planului Național de Redresare și Reziliență au mai participat vicepremierul Marian Neacșu, ministrul Investițiilor și Proiectelor Europene, Adrian Câciu, ministrul Finanțelor, Marcel Boloș, ministrul Energiei, Sebastian Burduja, ministrul Dezvoltării, Adrian Veștea, ministrul Familiei, Natalia Intotero, șeful Cancelariei Prim-Ministrului, Alexandru-Mihai Ghigiu, secretarul general al Guvernului, Mircea Abrudean, și secretarul de stat în MIPE, Teodora Preoteasa.

\*

Ziua Națiunilor Unite, o zi globală a speranței, marcată de Guvern și de Agențiile ONU din România

Guvernul României și agențiile Organizației Națiunilor Unite prezente în România s-au reunit la Palatul Victoria pentru a marca cea de-a 78-a aniversare a ratificării Cartei Națiunilor Unite și pentru a își reafirma hotărârea de a lucra împreună pentru dezvoltarea durabilă și drepturile omului în România.

***“****De-a lungul anilor, agențiile ONU prezente în România au fost un partener constant pentru autoritățile centrale și locale prin aducerea în țara noastră a celor mai bune practici și a expertizei internaționale din întreaga lume, contribuind la dezvoltarea durabilă a României, la promovarea drepturilor omului și la reformele structurale în sprijinul grupurilor vulnerabile, precum și la împărtășirea celor mai bune practici ale României la nivel regional și global. În contextul noilor provocări, liderii politici trebuie să onoreze viziunea Cartei Națiunilor Unite, lucrând împreună cu partenerii pentru a pune capăt conflictelor, a proteja drepturile și libertățile fundamentale ale oamenilor, pentru a elimina sărăcia, dar și pentru a reuși tranziția la economia verde și a atinge obiectivele de dezvoltare durabilă,”*a declarat Marcel Ciolacu, prim-ministrul României.

În 1945, reprezentanții a 50 de state s-au reunit la San Francisco pentru a redacta Carta Națiunilor Unite. Organizația Națiunilor Unite a luat ființă oficial la 24 octombrie 1945, când Carta a fost ratificată de majoritatea semnatarilor, inclusiv România. De atunci, 24 octombrie este marcată în fiecare an prin Ziua ONU. Urmăriți [aici](https://www.youtube.com/watch?v=6fdirMrKChA) imagini de arhivă de la Conferința de la San Francisco din 1945.

La evenimentul din 1 noiembrie 2023, au participat prim-ministrul României, domnul Marcel Ciolacu, membri ai Guvernului si ai Parlamentului, reprezentantii agențiilor ONU din România: Organizația Internațională pentru Migrație (OIM), Organizația Mondială a Sănătății (OMS), Înaltul Comisariat al Națiunilor Unite pentru Refugiați (UNHCR), Fondul Națiunilor Unite pentru Copii (UNICEF) și Grupul Banca Mondială (GBM), reprezentanți ai autorităților centrale și locale, ai corpului diplomatic, ai companiilor si ai societății civile.

*„În România, OIM își desfășoară activitatea de peste 30 de ani, ajutând mii de oameni prin gestionarea migrației, sprijinirea returnării voluntare și a reintegrării migranților, combaterea traficului de persoane și multe altele. Privind spre viitor, va trebui să depunem mai multe eforturi pentru a recunoaște valoarea, impactul și importanța migrației. România este una dintre țările europene cu cel mai mare număr de lucrători migranți în rândul propriilor cetățeni, astfel încât acest subiect este de o importanță majoră pentru România. Lucrând împreună cu Guvernul și sectorul privat, vom continua să subliniem imensa valoare adusă prin migrație în România și faptul că economia însăși are nevoie de migranți pentru a prospera,"*a declarat Mircea Mocanu, Șeful Biroului OIM România.

*„Ziua Națiunilor Unite este o zi specială. Înseamnă unitate, speranță și determinare pentru viitorul umanității, copiii. UNICEF rămâne un partener pe termen lung al Guvernului României, alături de care lucrăm de peste trei decenii, de la înființarea biroului de țară UNICEF în 1991. Ne angajăm să sprijinim atingerea celor 20 de ținte din recent adoptata Strategie Națională pentru Protecția și Promovarea Drepturilor Copilului pentru perioada 2023-2027, printre care se numără reducerea numărului de copii afectați de sărăcie și excluziune socială cu 400.000  și creșterea cu 30% a numărului de copii care beneficiază de servicii de prevenire a separării de familie, pentru a nu lăsa niciun copil în urmă*,” a declarat Anna Riatti, Reprezentanta UNICEF în România.

*„De Ziua Națiunilor Unite, reflectăm la principiile care ne leagă ca membri ai unei comunități globale și ne reînnoim angajamentul de a susține drepturile omului, demnitatea și căutarea păcii. În această zi, ne reafirmăm angajamentul față de protecția refugiaților. În urma unei impresionante mobilizări și a primirii călduroase de către România și poporul român a refugiaților din Ucraina, împreună cu partenerii noștri continuăm să sprijinim și să completăm eforturile Guvernului în vederea independenței economice și incluziunii acestora, urmărind în același timp un impact pozitiv și tangibil asupra comunităților care îi găzduiesc," a declarat*Pablo Zapata, Reprezentantul UNHCR în România*.*

*„Viziunea Grupului Banca Mondială (GBM) este de a crea o lume lipsită de sărăcie pe o planetă locuibilă. În România, lucrăm în strânsă colaborare cu omologi din sectorul public și privat, societatea civilă și alți parteneri de dezvoltare pentru a adresa probleme complexe de dezvoltare, precum schimbările climatice. Nevoia urgentă de acțiune climatică este evidențiată de tema din acest an a Zilei Națiunilor Unite, dar și în Raportul de Țară privind Clima și Dezvoltarea pentru România lansat de GBM. GBM continuă să sprijine o dezvoltare incluzivă, sustenabilă și rezilientă în România,”*a declarat Anna Akhalkatsi, Manager de Țară al Băncii Mondiale pentru România și Ungaria.

*„În 2023, OMS marchează cea de-a 75-a aniversare a sa și realizările noastre din ultimele șapte decenii în promovarea sănătății și în combaterea inegalităților în materie de sănătate sub tema "Sănătate pentru toți". Încă de la înființarea Biroului de țară al OMS în România, în 1991, OMS a fost activă în îmbunătățirea sănătății populației. Ziua ONU reprezintă celebrarea, alături de restul familiei ONU, a parteneriatului nostru cu Guvernul României, Ministerul Sănătății și toate părțile interesate, asumându-ne un angajament reînnoit față de viziunea noastră comună pentru o sănătate mai bună pentru toți oamenii din România,"*a declarat Caroline Clarinval, Reprezentanta Organizației Mondiale a Sănătății (OMS), Biroul de țară din România.

\*

Extinderea învățământului dual, prioritate pe agenda întrevederii dintre premierul Marcel Ciolacu și noul ambasador al Confederației Elvețiene în România, E.S. Massimo Baggi

Premierul Marcel Ciolacu a avut astăzi, la Palatul Victoria, prima întâlnire cu noul ambasador al Confederației Elvețiene în România, E.S. Massimo Baggi.

Prim-ministrul a apreciat colaborarea bilaterală excelentă și contribuția importantă a proiectelor finanțate din fonduri elvețiene la dezvoltarea României - securitate, stabilitate şi sprijin pentru reforme, mediu şi infrastructură, sectorul privat, dezvoltare umană şi socială.

Unul dintre principalele subiecte aflate pe agenda discuțiilor s-a referit la învățământul dual, domeniu de interes prioritar pentru ambele state. Premierul Marcel Ciolacu a subliniat importanța colaborării cu Elveția pentru extinderea învățământului dual și în regiunile mai puțin dezvoltate din nord-estul și sudul României.

În acest context, ambasadorul Confederației Elvețiene în România a exprimat interesul deosebit al statului elvețian pentru învățământul vocațional, care poate oferi forță de muncă înalt calificată companiilor. Creșterea investițiilor elvețiene în România este un obiectiv important, a menționat ambasadorul Massimo Baggi, care a punctat determinarea Confederației Elvețiene de a avansa în topul investitorilor străini din România. Între domeniile de interes ale investitorilor elvețieni sunt proiectele sustenabile din punct de vedere climatic, care contribuie la tranziția verde, precum și cele de modernizare a sistemului feroviar.

Cei doi înalți oficiali au convenit, de asemenea, asupra necesității unor eforturi conjugate în vederea reconstrucției Ucrainei, stat puternic afectat de agresiunea Federației Ruse.

\*

Proiectul #HELP s-a încheiat aseară cu speranța conștientizării comunității asupra necesității protejării sănătății emoționale

Asociația Arte dell’Anima anunță încheierea cu succes a proiectului educațional-cultural „#HELP”, sprijinit de Secretariatului General al Guvernului prin Departamentul pentru Dezvoltare Durabilă. Acest proiect a avut ca scop promovarea conștientizării bolilor psihice prin asigurarea accesului universal la servicii de informare, educare și consiliere în rândul tinerilor.

Adevăr, prietenie, emoție, responsabilitate, iubire, mamă sunt câteva dintre cuvintele cu care tinerii au plecat în gând aseară, după ultima reprezentație a spectacolului „N-am văzut nimic” de Andreea Tănase, regia Mara Oprea din cadrul proiectului. Evenimentul de încheiere a avut loc pe data de 30 octombrie la Teatrul Excelsior, co-producătorul spectacolului, și s-a bucurat de prezența unor personalități notabile.

*„În seara aceasta ne-am deschis sufletele. Eu sunt încă sub impulsul acestui spectacol minunat și adevărat! (…)A fost extraordinar! Ați trecut din virtual în realitate. Din păcate, uneori, tinerii nu mai știu să facă diferența. Trebuie să trăiți viața reală, trebuie să discutați mai mult, trebuie să vă deschideți sufletele!”*, a declarat consilierul de stat László Borbély.  Coordonatorul Departamentului pentru Dezvoltare Durabilă a subliniat că va continua să sprijine proiecte care să le  ofere tinerilor un spațiu sigur de exprimare și care să inspire tinerii să devină oameni activi în societate.

La eveniment a participat și Dr. Valentin-Veron Toma, antropolog medical, șeful Compartimentului de Antropologie Culturală și Socială, Institutul de Antropologie "Francisc I. Rainer" al Academiei Romane, membru în Consiliul Consultativ pentru Dezvoltare Durabilă (CCDD) care a adăugat faptul că fiecare dintre noi are o responsabilitate, pornind de la grija față de cei apropiați, să privim în jurul nostru, concluzionând:*„Am certitudinea că și în cea mai neagră suferință, că și în cea mai puternică anxietate, există ceva uman și ne putem ajuta unii pe alții.”*

De asemenea, doamna Ramona Dabija, comisar șef de poliție, Director al Agenției Naționale Antidrog a luat cuvântul la această întâlnire, îndrumând tinerii ce se confruntă cu consumul de droguri spre consiliere gratuită, într-un program nou, ce urmează a fi lansat.

Totodată, Dr. Adrian Marinescu, directorul medical al Institutului Național de Boli Infecțioase „Prof. Dr. Matei Balș” a subliniat necesitatea tratamentului și a pus accentul pe modul în care spectacolul prezintă situații reale, cu care orice persoană se poate confrunta.

În cadrul proiectului au avut loc 6 reprezentanții în 5 locații: Teatrul Excelsior București, Teatrul George Ciprian Buzău, Teatrul Tudor Vianu Giurgiu, Teatrul Toma Caragiu Ploiești, Centrul Cultural Municipal „Radu Șerban” Caracal.

Peste 800 de spectatori adolescenți au fost sensibilizați prin această piesă de teatru. Aceștia au avut ocazia să se implice și în discuțiile și dezbaterile post-spectacol cu psihologul proiectului, Carmen Buși. Toate evenimentele și produsele din cadrul proiectului au fost oferite gratuit, în spiritul promovării accesului universal.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției spaniole | **Președinția spaniolă a Consiliului UE:**  **1 iulie-31 decembrie 2023**  Spania deține pentru a cincea oară președinția Consiliului UE. Mottoul: „Europa, mai aproape” aduce în atenție spiritul apropierii umane, politice și instituționale.  Spania a identificat patru priorități pentru lucrările din perioada în care va deține președinția Consiliului:   * reindustrializarea UE și asigurarea **autonomiei** sale **strategice** deschise * înregistrarea de progrese în ceea ce privește**tranziția verde** și **adaptarea la schimbările de mediu** * promovarea unei **justiții sociale și economice sporite** * consolidarea **unității europene**   ***În ultimele decenii, Europa a arătat cât de mult poate face pentru Spania. A sosit momentul ca Spania să arate lumii cât de mult poate face pentru Europa. Țara noastră preia președinția prin rotație a Consiliului Uniunii Europene cu modestie și recunoștință, dar și cu ambiție, fiind hotărâtă să folosească acest instrument pentru a îmbunătăți viața cetățenilor.*** *- Prim-ministrul Spaniei, Pedro Sánchez, prezentarea priorităților politice ale președinției spaniole, 15 iunie 2023*   * [**Site-ul președinției spaniole**](https://spanish-presidency.consilium.europa.eu/en/) * [**Prioritățile președinției spaniole**](https://spanish-presidency.consilium.europa.eu/en/programme/priorities/) |

🏵🏵🏵

NOUTĂȚI – Informații UTILE

Calendarul apelurilor de proiecte: finanțări în valoare de aproape 11 miliarde euro în trim. IV 2023

Autoritățile de management pentru programele aferente politicii de coeziune vor lansa, în trimestrul al patrulea al acestui an, 159 de apeluri de proiecte în valoare totală de peste 10,88 miliarde de euro, din care fonduri europene – peste 7,58 miliarde euro. Calendarul estimativ al apelurilor de proiecte pentru trimestrul al patrulea 2023 poate fi consultat [**aici**](https://mfe.gov.ro/wp-content/uploads/2023/11/e1b964af37b6e7ecd652cc303d904e6a.xlsx).

[](https://mfe.gov.ro/wp-content/uploads/2023/11/d16b30d8aa7fdb8bc2f8d9b4f868be2a.jpeg) Dintre acestea, 92 de apeluri în valoare de 8,74 miliarde de euro vor fi lansate în cadrul programelor naționale și alte 67, în valoare de 2,14 miliarde de euro, prin programele regionale.

 Sumele menționate vor finanța puncte cheie ale dezvoltării României, precum: sănătatea, educația, eficiența energetică, dezvoltarea infrastructurii de transport și a serviciilor publice esențiale (apă, deșeuri etc.), protecția mediului, digitalizarea, cercetarea și inovarea, dezvoltarea IMM-urilor, incluziunea socială, antreprenoriatul etc.

 Pentru implementarea Politicii de Coeziune 2021-2027, România dispune de un buget în valoare de 46,44 miliarde euro, din care aproape 31 miliarde euro fonduri europene. Sumele alocate Politicii de Coeziune vor fi atrase prin 16 programe, 8 programe naționale și 8 regionale. Programele naționale, care dispun de un buget total de aproape 35 miliarde euro, sunt: Programul Transport, Programul Dezvoltare Durabilă, Programul Educație și Ocupare, Programul Incluziune și Demnitate Socială, Programul Sănătate, Programul Tranziție Justă, Programul Creștere Inteligentă, Digitalizare și Instrumente Financiare și Programul Asistență Tehnică. În același timp, pentru programele regionale a fost alocat un buget total de 11,50 miliarde euro, sumă ce va fi atrasă, la nivelul regiunilor țării, prin Programul Regional Nord Est, Programul Regional Sud Muntenia, Programul Regional Sud Est, Programul Regional Nord-Vest, Programul Regional Centru, Programul Regional Sud-Vest Oltenia, Programul Regional Vest și Programul Regional București-Ilfov.

 Sursa:MIPE

\*

POCU: Ghidul pentru compensarea prețului la energie a fost actualizat

 Autoritatea de Management pentru Programul Operațional Capital Uman (POCU) 2014-2020 din cadrul Ministerului Investițiilor și Proiectelor Europene a publicat marți, 31 octombrie 2023, un ***corrigendum*** la Ghidul solicitantului condiții specifice „Măsuri de sprijin pentru categoriile de persoane vulnerabile pentru compensarea prețului la energie”, aferent Programului Operațional Capital Uman 2014-2020, Axa Prioritară 10 – SAFE – Măsuri de sprijin pentru categoriile de persoane vulnerabile pentru compensarea prețului la energie.

Potrivit documentului, a fost introdusă o nouă anexă, Anexa 3 - Model Decizie de Finanțare.

**Documente**

[POCU - Corrigendum Măsuri de sprijin pentru categoriile de persoane vulnerabile pentru compensarea prețului la energie.zip](https://www.fonduri-structurale.ro/descarca-document/65416)

Sursa: MIPE

\*

PEO: Liste cu întrebări și răspunsuri pe apelurile privind stagiile de practică pentru elevi și studenți

 AM PEO a publicat miercuri, 1 noiembrie 2023, liste de întrebări și răspunsuri aferente următoarelor apeluri de proiecte:

* Adaptarea serviciilor educaționale adresate elevilor și personalului didactic din ÎPT– Stagii de practică pentru elevi
* Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – STAGII STUDENȚI

**Documente**

[PEO - Adaptarea serviciilor educaționale adresate elevilor și personalului didactic din ÎPT– Stagii de practică pentru elevi.pdf](https://www.fonduri-structurale.ro/descarca-document/65421)

[PEO - Promovarea dezvoltării programelor de studii terțiare de înaltă calitate, flexibile și corelate cu cerințele pieței muncii – STAGII STUDENȚI.pdf](https://www.fonduri-structurale.ro/descarca-document/65422)

Sursa: MIPE

\*

40 de noi contracte semnate prin Programul Anghel Saligny

 Ministrul Adrian-Ioan Veștea a semnat luni, 30 octombrie 2023, 40 de noi contracte de finanțare prin Programul Național de Investiții „Anghel Saligny”, în valoare totală de 486.348.968,44 de lei.

Contractele, semnate împreună cu o parte dintre beneficiarii proiectelor, vizează reabilitarea și modernizarea drumurilor de interes local, înființarea sau extinderea sistemelor de alimentare cu apă potabilă, a rețelelor de canalizare și a stațiilor de epurare a apelor uzate, extinderea unor conducte de distribuție a gazelor naturale, precum și construirea sau reabilitarea unor poduri și podețe.

|  |  |  |  |  |
| --- | --- | --- | --- | --- |
| **Nr. crt.** | **ID** | **UAT** | **Denumire obiectiv de investiţii** | **Suma alocată** |
| **10** | 7564 | Bucureșci | Alimentare cu apă sat Şesuri, comuna Bucureșci, județul Hunedoara | 480.647,04 |
| **24** | 2134 | Blăjeni | Modernizare drumuri vicinale şi drumuri de interes local în comuna Blăjeni, judeţul Hunedoara | 9.800.000,00 |
| **25** | 2236 | Lunca Cernii de Jos | Modernizare drum comunal şi drumuri vicinale în comuna Lunca Cernii de Jos, judeţul Hunedoara | 9.800.000,00 |

**Documente**

[Lista contractelor semnate.xlsx](https://www.fonduri-structurale.ro/descarca-document/65400)

Sursa: MDLPA

\*

MADR: Primele sesiuni de depunere a proiectelor care vor fi deschise în cadrul Planului Strategic PAC 2023-2027 se ridică la aproximativ 2,2 miliarde de euro

 Ministerul Agriculturii și Dezvoltării Rurale, prin Rețeaua Națională de Dezvoltare Rurală (RNDR), a organizat conferința „Orizonturi ale Planului Strategic 2023-2027”.

Evenimentul a fost prezidat de ministrul Agriculturii și Dezvoltării Rurale, Florin-Ionuț Barbu, alături de directorul general al Direcției Generale Dezvoltare Rurală – Autoritate de Management pentru PNDR, Elena-Daniela Rebega, directorul general al Agenției pentru Finanțarea Investițiilor Rurale (AFIR), George Chiriță, și directorul general al Agenției de Plăți și Intervenție pentru Agricultură (APIA), Cornel Constantin Turcescu.

În deschiderea lucrărilor conferinței organizată de RNDR, ministrul Agriculturii și Dezvoltării Rurale, Florin-Ionuț Barbu, a precizat că alocarea financiară aferentă primelor sesiuni de depunere a proiectelor care vor fi deschise în cadrul Planului Strategic PAC 2023-2027 se ridică la aproximativ 2,2 miliarde de euro.

„Lansarea primelor intervenții din Planul Strategic este un moment mult așteptat de foarte mulți fermieri și vom deschide mai multe sesiuni de depunere a proiectelor, pe diferite intervenții, în luna noiembrie. Fondurile alocate acestor sesiuni cumulează aproape 2,2 miliarde de euro. Dincolo de aceste fonduri destinate producătorilor mai mici, Guvernul României va finanța programul Investalim, care dispune de un buget de 600 de milioane de euro, destinați procesatorilor mai mari. Bugetul alocat acestui program va fi suplimentat la 1,2 miliarde de euro, pentru ca materia primă produsă în România să fie procesată în țara noastră și să reducem astfel importurile de produse procesate și să obținem plus valoare. Totodată, pentru a susține proiectele de investiții ale producătorilor români, Ministerul Agriculturii a demarat procedurile necesare în vederea legiferării unui mecanism de creditare. Astfel, aceștia vor beneficia de credite pentru capital de lucru cu o dobândă de 1,95%, iar costurile legate de ROBOR și comisioane vor fi acoperite din bugetul MADR. Prin acest mecanism de sprijin, Guvernul României pune la dispoziția fermierilor aproximativ 4,5 miliarde de lei. Toate aceste măsuri arată că Ministerul Agriculturii și Dezvoltării Rurale este un partener loial al producătorilor români”, a declarat ministrul.

În continuare, Elena-Daniela Rebega, directorul general al DGDR - AM PNDR, a prezentat principalele elemente de noutate referitoare la intervențiile cuprinse în Planul Strategic PAC, precum și calendarul de lansare a sesiunilor de depunere a proiectelor.

Sursa: MADR

🏵🏵🏵

**Consultări Publice**

PTJ: Ghidul pentru dezvoltarea microîntreprinderilor, lansat în consultare publică

 Autoritatea de Management pentru Programul Tranziție Justă (AM PTJ) a lansat marți, 31 octombrie 2023, în consultare publică ***Ghidul solicitantului pentru acțiunea „Dezvoltarea întreprinderilor și a antreprenoriatului”*** – componenta „Sprijin pentru creșterea durabilă a microîntreprinderilor și crearea de locuri de muncă”, împreună cu anexele, inclusiv ***Schema de măsuri de ajutor de minimis*** având ca obiectiv dezvoltarea microîntreprinderilor prin acordarea de sprijin pentru creșterea durabilă și crearea de locuri de muncă în cadrul Programului Tranziție Justă 2021-2027 (proiect).

**Solicitanții eligibili** se încadrează în categoria microîntreprinderi.

**Alocarea financiară** orientativă pentru fiecare din apelurile de proiecte ce fac obiectul acestui ghid:

* Sprijin pentru dezvoltarea microîntreprinderilor, PTJ - Prioritatea 1 Gorj - 49.306.293 euro;
* Sprijin pentru dezvoltarea microîntreprinderilor, PTJ - Prioritatea 2 Hunedoara - 38.601.700 euro;
* Sprijin pentru dezvoltarea microîntreprinderilor, PTJ - Prioritatea 2 Hunedoara, PTJ - Prioritatea 2 Hunedoara ITI Valea Jiului - 9.650.423 euro;
* Sprijin pentru dezvoltarea microîntreprinderilor, PTJ - Prioritatea 3 Dolj - 36.446.155 euro;
* Sprijin pentru dezvoltarea microîntreprinderilor, PTJ - Prioritatea 4 Galați - 22.569.050 euro;
* Sprijin pentru dezvoltarea microîntreprinderilor, PTJ - Prioritatea 5 Prahova - 27.873.431 euro;
* Sprijin pentru dezvoltarea microîntreprinderilor, PTJ - Prioritatea 6 Mureș - 22.374.330 euro.

**Activități eligibile:**

*Activități aferente activelor corporale*

* achiziționarea de echipamente tehnologice, utilaje, instalații de lucru, mobilier, echipamente informatice, de natura mijloacelor fixe, cu excepția mijloacelor de transport;
* achiziționarea de instalații/echipamente specifice în scopul implementării măsurilor care contribuie în mod substanțial la obiectivele de mediu, punctate în cadrul evaluării tehnice și financiare, în procent de maxim 10% din valoarea totală eligibilă a proiectului;
* lucrări de construcție, modernizare, extindere a spațiilor de producție/prestare de servicii existente, inclusiv a utilităților generale aferente (alimentare cu apă, canalizare, alimentare cu gaze naturale, agent termic, energie electrică, PSI).

*Activități aferente activelor necorporale*: brevete, licențe, mărci comerciale, programe informatice, alte drepturi şi active similare, utilizate exclusiv în domeniul de activitate vizat de proiect. Programele informatice trebuie să fie în strânsă legătură cu obiectul proiectului.

*Alte tipuri de activități eligibile:*

* Activități de organizare evenimente și cursuri de formare profesională;
* Activități de consultanță pentru pregătirea documentației de proiect elaborate înainte de semnarea contractului de finanțare, pentru managementul proiectului;
* Activități de proiectare pentru elaborarea documentațiilor necesare obținerii acordurilor, avizelor şi autorizațiilor aferente obiectivului de investiție. Documentația tehnico - economică trebuie sa fi fost realizată la nu mai mult de doi ani anterior depunerii cererii de finanțare;
* Activități de asistență tehnică a proiectantului pe perioada implementării proiectului, diriginte de șantier autorizat conform prevederilor legale pentru verificarea execuției lucrărilor de construcții și instalații;
* Activități de cercetare, dezvoltare, inovare în vederea prototipării și punerii pe piață a unor produse noi/inovative;
* Activități specifice certificării / recertificării produselor, serviciilor, proceselor, de către un organism de certificare acreditat;
* Certificarea / recertificarea sistemelor de management al calității (ISO 9001), al mediului (ISO 14001)/ EMAS, al siguranţei alimentelor (ISO 22000), al sănătăţii şi securităţii ocupaţionale (ISO 45001), al securității informaţiilor (ISO/IEC 27001), al energiei (ISO 50001), al calității pentru dispozitive medicale (ISO 13485), al serviciilor IT (ISO/IEC 20000), al responsabilității sociale (SA 8000), simple sau integrate. Precizăm că furnizorii de servicii de certificare eligibili pot fi numai organisme de certificare acreditate conform legii aplicabile, în domeniul pentru care agentul economic beneficiar le solicită serviciile.
* Activități obligatorii de informare şi publicitate aferente proiectului conform cerințelor de vizibilitate a proiectelor.

Recomandările și comentariile pe marginea ghidului pot fi transmise la adresa de e-mail consultarepublica.ptj@mfe.gov.ro, până pe **21.11.2023**

**Documente**

[PTJ - Dezvoltarea întreprinderilor și a antreprenoriatului.zip](https://www.fonduri-structurale.ro/descarca-document/65410)

[Proiect de schema de aj. minimis - micro\_25.10.2023.zip](https://www.fonduri-structurale.ro/descarca-document/65411)

Sursa: MIPE

\*

PNRR: Ghidul privind sprijinirea investițiilor în dezvoltarea capacităților de stocare a energiei electrice, în consultare publică

 Ministerul Energiei a lansat duminică, 29 octombrie 2023, spre consultare publică ghidul privind sprijinirea investițiilor în dezvoltarea capacităților de stocare a energiei electrice (baterii).

**Principalele obiective** urmărite pentru investițiile finanțabile în cadrul prezentului Ghid sunt:

* Punerea în funcțiune a unei capacități de minimum 240 MW (sau 480 MWh) de stocare a energiei electrice în baterii, până în 31 decembrie 2025, contribuind la atingerea obiectivelor asumate de România în cadrul PNRR – Componenta C6. Energie, măsura de investiții I.4 – Lanț industrial de producție și/sau asamblare și/sau reciclare a bateriilor, a celulelor și panourilor fotovoltaice (inclusiv echipamente auxiliare) și noi capacități de stocare a energiei electrice

**Solicitanți eligibili:**

* microîntreprinderile, întreprinderile mijlocii, mici (inclusiv întreprinderi nou-înființate) și întreprinderile mari constituite în baza Legii nr. 31/1990 privind societățile republicată, cu modificările și completările ulterioare, sau constituite în conformitate cu legislația specifică din statul membru a cărui naționalitate o dețin și cu condiția înregistrării înainte de semnarea contractului de finanțare la ONRC în România (conform codurilor CAEN eligibile).

**Alocarea**stabilită pentru apelul de proiecte eeste de 79.600.000 euro.

**Acțiunile și activitățile finanțabile** din prezentul ghid sunt:

* Dezvoltarea de noi capacități de stocare a energiei electrice în baterii.

Acestea includ următoarele **activități eligibile**:

* Achiziționarea de instalații/echipamente pentru construirea de capacități noi de stocare a energiei electrice în baterii;
* Construcții care fac obiectul proiectului de stocare a energiei electrice în baterii.

**Perioada de consultare publică** este de 10 zile calendaristice de la data publicării pe site-ul Ministerului Energiei. Persoanele sau entitățile interesate pot formula observații și propuneri, care vor fi transmise la adresa de e-mail: fonduri.europene@energie.gov.ro.

**Documente**

[PNRR - Sprijinirea investițiilor în dezvoltarea capacităților de stocare a energiei electrice - baterii.zip](https://www.fonduri-structurale.ro/descarca-document/65397)

Sursa: Ministerul Energiei

🏵🏵🏵

PNRR

PNRR: Începând cu 4 decembrie se pot depune proiecte în cadrul Programului Prima conectare la sistemul public de alimentare cu apă și canalizare

 Administrația Fondului pentru Mediu a hotărât deschiderea celei de-a treia rundă de atragere de fonduri în cadrul Programului „Prima conectare la sistemul public de alimentare cu apă și canalizare” finanțat din PNRR în perioada 04 decembrie 2023, ora: 10:00 – 09 februarie 2024, ora: 23:59 sau până la epuizarea bugetului alocat sesiunii de finanțare.

Măsura vizează sprijinirea familiilor și persoanelor singure cu venituri reduse (care au media veniturilor bănești nete lunare sub salariul minim brut pe țară garantat la plată pe membru de familie) pentru plata cheltuielilor de branșare/racordare la sistemul public de alimentare cu apă și/sau de canalizare.

Solicitanții care pot depune cereri de finanțare sunt Operatorii de servicii de utilități publice/operatorii regionali de servicii de utilități publice din sectorul de apă/apă uzată, astfel cum sunt definiți la art. 2 lit. g) și h) din Legea 51/2006 a serviciilor comunitare de utilități publice, republicată, cu modificările și completările ulterioare. Pe lângă celelalte criterii de eligibilitate aplicabile, aceștia sunt eligibili sub condiția încheierii de parteneriate (în calitate de Lideri), cu UAT sau cu ADI.

Suma alocată sesiunii de finanțare este de 549.270.000 lei, valoare fără TVA, respectiv 653.631.300 lei, valoare cu TVA.

Valoarea maximă eligibilă a proiectului corespunde unui cost unitar de cel mult 1.900 euro/gospodărie racordată și/sau branșată la sistemul public de alimentare cu apă şi de canalizare, fără TVA.

Rata de finanțare acordată prin PNRR este de 100% din valoarea cheltuielilor eligibile ale proiectului fără TVA.

Sursa: AFM

\*

Ministerul Educației a lansat a doua rundă din cadrul Programului Național pentru Reducerea Abandonului Școlar - Școli mici

 Ministerul Educației, în calitate de coordonator de reforme și investiții finanțate prin Planul Național de Reformă și Reziliență (PNRR), a lansat ieri, 1 noiembrie 2023, apelul competitiv de proiecte PNRAS Runda a II-a ȘCOLI MICI.

Scopul măsurilor urmărite atât prin prin acest apel, cât și prin achizițiile centralizate vizează prevenirea și reducerea abandonului școlar și a părăsirii timpurii a școlii, incluzând:

* Reducerea absenteismului;
* Creșterea rezultatelor școlare, inclusiv recuperarea pierderilor în învățare/întârzierilor în dezvoltarea competențelor de bază (scris, citit, socotit), respectiv a competențelor corespunzătoare vârstei elevilor;
* Creșterea motivației elevilor pentru învățare și continuarea studiilor;
* Dezvoltarea abilităților socio-emoționale, inclusiv autonomie, perseverență, abilități sociale, comunicare și colaborare.

Solicitanții eligibilisunt unitățile de învățământ preuniversitar de stat cu personalitate juridică, eligibile în cadrul Schemei de Granturi PNRAS - Școli Mici, conform Anexei 2 din cadrul Ghidului solicitantului.

Alocarea financiară pentru apelul de proiecte este de 25 de milioane de euro, iar pentru achizițiile centralizate - de maximum 25 de milioane de euro, însumând un total de 50 de milioane de euro dedicate sprijinirii școlilor mici.

În cadrul acestei investiții, unitățile de învățământ eligibile vor fi sprijinite astfel:

1. Prin grant alocat direct unității de învățământ pentru o categorie de activități eligibile și necesare a se implementa la nivel de unitate de învățământ, vizând:

* Activități de identificare și monitorizare a elevilor în risc de abandon școlar;
* Activități pedagogice și de sprijin;
* Activități extracurriculare/extrașcolare;
* Activități de informare, consiliere, asistență și educație a părinților/ tutorilor legali;
* Activități de sprijin organizate în parteneriat cu alte autorități și instituții competente sau cu alți actori din comunitatea locală;
* Subvenții, ajutoare, premii, burse pentru beneficiarii proiectului;
* Lucrări de amenajare minore, achiziționarea de bunuri (opționale).

2. Prin achiziții centralizate, realizate de Ministerul Educației, prin UMPFE, pentru unitățile de învățământ, cu scopul de a le sprijini din punct de vedere administrativ, urmărindu-se:

* Organizarea unor cursuri de formare la nivel regional/național pe teme relevante pentru prevenirea abandonului școlar pentru beneficiarii de granturi;
* Achiziționarea și distribuirea unor bunuri și servicii de digitalizare, respectiv dotări cu echipamente și materiale didactice pentru școlile beneficiare;
* Mentorat și sprijin pentru personalul didactic - beneficiarii de granturi;
* Apelul este deschis pentru depunerea de proiecte în perioada 01 noiembrie 2023 - 30 noiembrie 2023, pe platforma PNRR.

**Documente**

[Programul Național pentru Reducerea Abandonului Școlar - Școli mici.zip](https://www.fonduri-structurale.ro/descarca-document/65419)

Sursa: Ministerul Educației

\*

PNRR: S-a lansat apelul pentru finanțarea bibliotecilor pentru a deveni hub-uri de dezvoltare a competențelor digitale - Runda 2

 Ministerul Cercetării, Inovării și Digitalizării a lansat marți, 31 octombrie 2023, apelul necompetitiv, aferent Investiției 17. Scheme de finanțare pentru biblioteci pentru a deveni hub-uri de dezvoltare a competențelor digitale din cadrul Componentei 7 din PNRR.

**Obiectivul apelului** constă în îmbunătățirea competențelor digitale de bază ale comunităților cu acces limitat la formare digitală și ale grupurilor marginalizate.

**Obiectivele specifice** ale apelului de proiecte:

* Renovare (inclusiv extindere) și echipare cu calculatoare și echipamente tehnice pentru 60 biblioteci rurale, municipale (inclusiv județene) sau orășenești, ce vor fi transformate în huburi de dezvoltare a competențelor digitale.
* Schimbare/modernizare echipamente informatice în 650 de biblioteci.
* Dezvoltarea competențelor de bază, cum ar fi alfabetizarea digitală, comunicarea, educația în domeniul mass-mediei, crearea de conținut digital, securitatea digitală și educația antreprenorială digitală, ale unui număr de 65.000 de cetățeni din comunități defavorizate.

**Solicitanți eligibili:**

* Unitățile Administrativ Teritoriale (UAT județ) sau parteneriate formate din acestea;
* Consorții/parteneriate formate din solicitanții menționați mai sus (în calitate de lideri) și bibliotecile județene/municipale/orășenești/rurale (din județ) și/sau autoritățile publice locale pentru bibliotecile de pe raza unității administrativ-teritoriale și/sau organizații nonguvernamentale (ONG);
* Parteneriate între Biblioteca județeană (în calitate de lider) și biblioteci municipale/orășenești/rurale cu acordul Unității Administrativ Teritoriale (UAT județ) de care aparțin și/sau autoritățile publice locale pentru bibliotecile de pe raza unității administrativ-teritoriale și/sau organizații nonguvernamentale (ONG);
* Parteneriate între Biblioteca județeană (în calitate de lider) și Autoritățile publice locale pentru bibliotecile de pe raza unității administrativ-teritoriale și/sau organizații nonguvernamentale (ONG);
* Biblioteci municipale/orășenești/rurale (în calitate de lider, sau parteneriate între ele) cu acordul sau în parteneriat cu autoritățile publice locale pentru bibliotecile de pe raza unității administrativ-teritoriale și/sau organizații nonguvernamentale (ONG);
* Autoritățile publice locale (în calitate de lider) pentru bibliotecile de pe raza unității administrativ-teritoriale sau parteneriate formate din acestea și/sau organizații nonguvernamentale (ONG).

**Bugetul** apelului este de 16.797.481,70  euro. **Termenul limită** de depunere este 1 ianuarie 2024, ora 16:00.

**Documente** [PNRR - I17. Scheme de finanțare pentru biblioteci pentru a deveni hub-uri de dezvoltare a competențelor digitale.zip](https://www.fonduri-structurale.ro/descarca-document/65409)

Sursa: MCID

\*

Lista finală a unităților de învățământ beneficiare de granturi acordate prin Schema de Granturi PNRAS - Runda II

 Ministerul Educației a publicat joi, 26 octombrie 2023, lista finală a unităților de învățământ beneficiare de granturi acordate prin Schema de Granturi PNRAS - Runda II în cadrul Planului Național de Redresare și Reziliență Componenta 15. Educație Investiția I4. Sprijinirea unităților de învățământ cu risc ridicat de abandon școlar.

*Lista finală a unităţilor de învăţământ beneficiare de granturi acordate prin Schema de Granturi PNRAS - Runda II*

*Planul Naţional de Redresare si Rezilienţă Componenta 15. Educaţie Investiţia I4. Sprijinirea unităţilor de învăţământ cu risc ridicat de abandon școlar*

|  |  |  |  |  |  |
| --- | --- | --- | --- | --- | --- |
| **Nr. crt.** | **Cod Depunere** | **Titlu proiect** | **Solicitant** | **Nota Finala Proiect** | **Status** |
| 1 | F-PNRAS-2-2023-0012 | „Acces la Educaţie: Sprijin pentru Toţi Elevii" | LICEUL TEHNOLOGIC "MIHAI VITEAZU" **VULCAN** | 10 | ADMIS |
| 4 | F-PN RAS-2-2023-0099 | ŞCOALA NOASTRĂ, FAMILIA NOASTRĂ! | COLEGIUL TEHNIC "CONSTANTIN BRÂNCUŞI" **PETRILA** | 10 | ADMIS |
| 11 | F-PN RAS-2-2023-0512 | "Educaţia este importantă pentru toţi" | ŞCOALA GIMNAZIALĂ "ION GHEORGHE DUCA" **PETROŞANI** | 10 | ADMIS |
| 32 | F-PNRAS-2-2023-0309 | Citius-Altius-Fortius, deviza fiecărui elev sportiv de gimnaziu de la LPS „Cetate" Deva | LICEUL CU PROGRAM SPORTIV "CETATE" **DEVA** | 9.75 | ADMIS |
| 61 | F-PNRAS-2-2023-0009 | Educaţie inclusivă: Sprijin pentru elevii aflaţi în risc de abandon şcolar şi familiilor acestora | LICEUL TEHNOLOGIC "RETEZAT" **URICANI** | 9.5 | ADMIS |
| 66 | F-PNRAS-2-2023-0117 | Consiliere şi sprijin pentru reducerea abandonului şcolar | COLEGIUL ECONOMIC "EMANUIL GOJDU" **HUNEDOARA** | 9.5 | ADMIS |
| 67 | F-PNRAS-2-2023-0132 | SUPER (Şcolari Unici, Participativi, Eficienţi, Realizaţi) | LICEUL TEHNOLOGIC "OVID DENSUSIANU" **CĂLAN** | 9.5 | ADMIS |
| 159 | F-PNRAS-2-2023-0678 | Educaţia, sansa de a reusi împreună | ŞCOALA GIMNAZIALĂ NR. 3 **LUPENI** | 9.25 | ADMIS |
| 162 | F-PN RAS-2-2023-0694 | REMI - Romana, engleza, mate, info! | ŞCOALA GIMNAZIALĂ **BĂCIA** | 9.25 | ADMIS |
| 168 | F-PN RAS-2-2023-0885 | ProEducaţia 2 Certeju de Sus! | ŞCOALA GIMNAZIALĂ **CERTEJU DE SUS** | 9.25 | ADMIS |
| 170 | F-PNRAS-2-2023-0906 | Pasi spre viitor! | ŞCOALA GIMNAZIALĂ **OHABA** | 9.25 | ADMIS |
| 171 | F-PNRAS-2-2023-0930 | Educat si implicat! | ŞCOALA GIMNAZIALĂ **DOBRA** | 9.25 | ADMIS |
| 193 | F-PNRAS-2-2023-1527 | Împreună pentru educaţie | ŞCOALA GIMNAZIALĂ **SÎNTĂMĂRIA-ORLEA** | 9.25 | ADMIS |
| 195 | F-PNRAS-2-2023-1557 | O şcoală - o comunitate. Împreună reuşim! | LICEUL TEHNOLOGIC AGRICOL "ALEXANDRU BORZA" **GEOAGIU** | 9.25 | ADMIS |
| 205 | F-PNRAS-2-2023-0006 | ŞCOALA ESTE ŞANSA MEA | ŞCOALA GIMNAZIALĂ RÂU DE MORI | 9 | ADMIS |
| 239 | F-PNRAS-2-2023-0705 | Educatia e sansa ta! | ŞCOALA GIMNAZIALĂ **HĂRĂU** | 9 | ADMIS |
| 355 | F-PNRAS-2-2023-1671 | ÎNVĂŢĂTURI BUNE PENTRU SUCCESUL PERSONAL | LICEUL TEHNOLOGIC DE TRANSPORT FEROVIAR "ANGHEL SALIGNY" **SIMERIA** | 8.75 | ADMIS |
| 382 | F-PNRAS-2-2023-0546 | Educaţie pentru viitor, în şcoala noastră, a tuturor! | ŞCOALA GIMNAZIALĂ "MIRCEA SÂNTIMBREANU" **BRAD** | 8.5 | ADMIS |
| 497 | F-PNRAS-2-2023-0561 | Prevenirea abandonului şcolar si reducerea părăsirii timpurii a şcolii la nivelul unităţii de învăţământ Şcoala Gimnazială Pui | ŞCOALA GIMNAZIALĂ **PUI** | 8 | ADMIS |
| 607 | F-PNRAS-2-2023-0147 | Prevenirea şi combaterea abandonului şcolar la Şcoala Gimnazială Ion Buteanu Buceş | ŞCOALA GIMNAZIALĂ "ION BUTEANU" **BUCEŞ** | 7 | ADMIS |

**Documente**

[Lista\_finala\_UIP\_PNRASII.pdf](https://www.fonduri-structurale.ro/descarca-document/65389)

Sursa: Ministerul Educației

🏵🏵🏵

Apeluri – Finanțări

PR Vest 2021-2027: S-a dat startul depunerii proiectelor pe apelul destinat instituțiilor de învățământ superior de stat

 Începând de vineri, 3 noiembrie 2023, universitățile din Regiunea Vest pot depune proiecte în cadrul apelului destinat instituțiilor de învățământ superior de stat, lansat prin Programul Regional Vest 2021-2027, potrivit unui comunicat oficial emis de Agenția de Dezvoltare Regională Vest.

Prin această intervenție se vor finanța dotarea/ echiparea/ modernizarea/ reabilitarea infrastructurii educaționale universitare de stat, precum și implementarea de activități de creștere a calității și accesului la educație, inclusiv pentru dezvoltarea de noi specializări, de tipul celor finanțate prin Fondul Social European Plus (FSE+).

21 de milioane de euro vor avea la dispoziție universitățile de stat din regiune, pentru creșterea performanțelor în educație și a relevanței pe piața muncii.

Instituţiile eligibile sunt:

* Universitatea „Aurel Vlaicu” din Arad;
* **Universitatea din Petroșani;**
* Universitatea Politehnică Timișoara;
* Universitatea de Științele Vieții „Regele Mihai I Al României” din Timişoara;
* Universitatea de Vest din Timișoara;
* Universitatea de Medicină și Farmacie „Victor Babeș” din Timișoara;
* Centrul Universitar al Universității „Babeș-Bolyai” Cluj-Napoca din Reșița.

Apelul este de tip necompetitiv, cu depunere la termen. ***Perioada de depunere a proiectelor se încheie în 3 august 2024, ora 08:00.***

**Documente**

[Corrigendum nr. 1\_Ghid de finantare\_Universitati\_26.10.2023.pdf](https://www.fonduri-structurale.ro/descarca-document/65440)

Sursa: ADR Vest

\*

PIDS: Perioada de depunere pe apelul privind asigurarea alimentelor de bază/mese calde pentru persoanele defavorizate a fost prelungită

 Autoritatea de Management pentru Programul Incluziune și Demnitate Socială 2021-2027 din cadrul Ministerului Investițiilor și Proiectelor Europene a publicat vineri, 3 noiembrie 2023, un corrigendum la Ghidul solicitantului condiții specifice „Sprijin pentru persoanele defavorizate în vederea asigurării alimentelor de baza/mese calde“ – Prioritatea 10. Ajutorarea persoanelor defavorizate (Sprijin pentru cele mai defavorizate persoane în cadrul obiectivului specific prevăzut la articolul 4 alineatul (1) litera (m) din Regulamentul FSE+ (ESO.4.13)).

Conform documentului, **data închiderii apelului a fost prelungită, în prezent fiind 24.11.2023, ora 16:00**. Reamintim faptul că proiectele putea fi depuse până la data de 03.11.2023, ora 16:00, urmare a corrigendum-ului din 18 octombrie 2023.

**Documente**

[Corrigendum POIDS.pdf](https://www.fonduri-structurale.ro/descarca-document/65433)

Sursa: MIPE

\*

AFIR a publicat Ghidul pentru Schema de ajutor de stat în energie

Agenția pentru Finanțarea Investițiilor Rurale a publicat condițiile necesare pentru obținerea finanțării acordate prin *Schema de ajutor de stat privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare.*

**Ghidul solicitantului**și anexele aferente acestuia sunt disponibile pe pagina oficială a Agenției, [**www.afir.ro**](http://www.afir.ro/), în secțiunea dedicată schemei de ajutor de stat, la rubrica *Finanțare*. În baza acestor documente potențialii beneficiari pot pregăti documentația necesară accesării schemei de ajutor de stat pentru energie verde.

**Sesiunea de depunere a cererilor de finanțare se desfășoară începând cu data de 9 noiembrie 2023, ora 08:00, până la data limită de 23 noiembrie, ora 23.59.**

**Alocarea totală**estimată pentru perioada 2023 – 2028 aferentă schemei de ajutor de stat este de **500 de milioane de euro**. Bugetul mediu anual al schemei nu va depăși 150 de milioane de euro în cadrul fiecărei sesiuni.

Pentru sesiunea din 2023, alocarea de **150 de milioane** este defalcată astfel: 100 de milioane de euro pentru capacități instalate mai mici de 1MW (energie eoliană și solară) și 50 de milioane de euro capacități instalate mai mari de 1MW (energie eoliană și solară).

Sursa finanțării pentru Schema de energie o reprezintă Fondul pentru modernizare, gestionat de Ministerul Energiei, iar administratorul schemei va fi Ministerul Agriculturii și Dezvoltării Rurale, prin Agenția pentru Finanțarea Investițiilor Rurale.

Valoarea ajutorului de stat este **100% nerambursabilă și** **nu poate depăși 20 de milioane de euro** pentru un beneficiar.

Menționăm că pentru **energie eoliană**, finanțarea este de maxim 1.400.000 de euro/ MW pentru capacități instalate mai mici sau egale de 1 MW și de maxim 700.000 euro/ MW capacități instalate mai mari de 1 MW.

Totodată, pentru **energia solară**, valoarea sprijinului este de până la 1.000.000 euro/ MW  pentru capacități instalate mai mici sau egale de 1 MW și de maxim 500.000 euro/ MW pentru capacități instalate mai mari de 1 MW.

Schema de ajutor de stat bazată pe procedură de ofertare concurențială se aplică pentru proiectele care vizează realizarea capacităților noi de producere energie electrică din surse solare (sub 1 MW inclusiv și peste 1 MW), cu sau fără capacități de stocare integrate. De asemenea, prin schemă se urmărește realizarea capacităților noi de producere de energie electrică din surse eoliene (sub 1 MW inclusiv și peste 1 MW), cu sau fără capacități de stocare integrate.

**Beneficiarii eligibili** pentru acest tip de sprijin pot fi întreprinderile din sectorul agricol, întreprinderile din sectorul industriei alimentare, legal constituite și înregistrate la Oficiul Național al Registrului Comerțului (ONRC), precum și Organizații/ federații de organizații din domeniul îmbunătățirilor funciare (OUAI/ FOUAI), constituite conform legii.

Prezenta schemă se aplică numai instalațiilor noi de producere a energiei electrice din surse regenerabile de energie cu sau fără capacitate de stocare integrată.

Sursa:AFIR

\*

AFIR deschide primele sesiuni prin PS PAC 2027 pentru DR 27, DR 28 si DR 30

Agenția pentru Finanțarea Investițiilor Rurale lansează începând cu **2 noiembrie 2023 primele sesiuni**de primire a cererilor de finanțare pentru investiții în agricultură și pentru dezvoltarea infrastructurii rurale, cu fonduri disponibile prin Planul Strategic pentru Politica Agricolă Comună 2023 – 2027 (PS PAC 2027).

Astfel, sesiunea de depunere pentru proiectele finanțate prin intervențiile **DR 27 – Crearea/ modernizarea infrastructurii de acces agricole** și **DR 28 – Crearea/ modernizarea infrastructurii rutiere de bază din spațiul rural** se desfășoară în perioada **2 noiembrie 2023 – 29 februarie 2024.** Alocarea financiară pentru **DR 27**este de**100.000.000 de euro**, iar pentru **DR 28**sunt disponibile fonduri în valoare de**200.988.235 de euro.**

Solicitările de finanțare pentru **DR 30 – Sprijin pentru instalarea tinerilor fermieri** se depun online în intervalul **2 noiembrie – 31 ianuarie 2024**, fonduri disponibile fiind de **250.691.764 de euro**, împărțite astfel: componenta națională 175.484.235 de euro și componenta zona montană 75.207.529 de euro.

„*Fondurile acordate pentru construcția, extinderea, modernizarea drumurilor agricole către ferme prin****intervenția DR-27****, cât și pentru construcția, extinderea, modernizarea rețelelor de drumuri de interes local prin****intervenția DR-28****sunt****100% nerambursabile****, iar valoarea maximă acordată pentru un proiect ajunge la****1.000.000 de euro****. Pentru tinerii fermieri, finanțarea prin****intervenția DR-30****este, de asemenea,****100% nerambursabilă****. De aceste fonduri pot beneficia fermierii care acționează în nume propriu și sunt organizați ca microîntreprindere sau ca întreprindere mică (exemplu: PFA, II, IF). Pot accesa intervenția DR-30 și persoanele juridice unde un tânăr fermier se instalează și exercită un control efectiv în ceea ce privește luarea deciziilor referitoare la gestionarea exploatației agricole. Valoarea sprijinului acordat pe care îl poate obține un tânăr fermier este de****70.000  de euro***” a precizat George CHIRIȚĂ, Directorul general al AFIR.

Precizăm că **pragul minim de selecție** a proiectelor este de 40 de puncte pentru intervenția DR-27 și de 30 de puncte pentru DR-28 și DR-30. De asemenea, **pragul de calitate lunar** pentru prima etapă de depunere (noiembrie 2023) este de 90 de puncte în cazul intervențiilor DR-27 și DR-28 și de 85 de puncte pentru DR-30. Pragurile de calitate scad treptat lunar, până la pragul minim.

Pentru întocmirea documentației necesare depunerii cererilor de finanțare, solicitanții au la dispoziție Ghidul solicitantului și anexele aferente publicate pe pagina oficială de internet a Agenției, [**www.afir.ro**](http://www.afir.ro/), la secțiunea *Finanțare*.

Sursa: AFIR

\*

Noi instrucțiuni în cadrul POIM

 Autoritatea de Management pentru Programul Operațional Infrastructură Mare a publicat joi, 2 noiembrie 2023, următoarele instrucțiuni:

* Instrucțiunea nr. 68 privind facturarea separată a cheltuielilor aferente actelor adiționale.
* Instrucțiunea nr. 69 privind data limită de depunere a cererilor de plată

**Documente**

[POIM - Instrucțiunea nr. 68 privind facturarea separată a cheltuielilor aferente actelor adiționale.pdf](https://www.fonduri-structurale.ro/descarca-document/65430)

[POIM - Instrucțiunea nr. 69 privind data limită de depunere a cererilor de plată.pdf](https://www.fonduri-structurale.ro/descarca-document/65431)

Sursa: MIPE

\*

S-a lansat cel de-al doilea apel din cadrul Programului pentru Regiunea Dunării

 Ministerul Dezvoltării, Lucrărilor Publice și Administrației a anunțat lansarea celui ce-al doilea apel de propuneri de proiecte pentru noul program transnațional - Danube Region Programme (Programul pentru Regiunea Dunării).

Apelul este disponibil pentru propuneri care vizează **prioritățile programului**2 (2.2, 2.3 și 2.4), 3 și 4.2, prioritatea nr. 1 (O Regiune a Dunării mai inteligentă) fiind închisă:

* Prioritatea 2: O Regiune a Dunării mai verde și fără emisii de carbon; (cu excepția Obiectivului Specific 2.1 – Promovarea energiei regenerabile)
* Prioritatea 3: O Regiune a Dunării mai socială;
* Prioritatea 4: O mai bună cooperare pentru guvernanță în Regiunea Dunării: Capacități instituționale sporite pentru guvernanța teritorială și macroregională.

**Obiectivul principal** al Danube Region Programme (Programul pentru Regiunea Dunării) este de a finanța proiecte implementate de un parteneriat transnațional extins care se concentrează pe domenii tematice care pot fi abordate în mod eficient prin proiecte transnaționale (de exemplu, depopularea, migrația, inegalitățile economice, dependența energetică, climatul).

**Beneficiarii eligibili** ai programului sunt: autorități locale, regionale sau naționale, organisme de drept public, Grupări Europene de Cooperare Teritorială (GECT), organizații internaționale și organisme private, inclusiv IMM-uri.

**Aria eligibilă** a programului este constituită din 14 state: Austria, Bulgaria, Cehia, Croația, Germania (landurile Baden Württemberg si Bavaria), Ungaria, România, Slovenia, Slovacia, Bosnia şi Herţegovina, Muntenegru, Serbia, Moldova şi Ucraina.

**Bugetul**disponibil de peste 38 mil. euro.

Formularul de candidatură trebuie depus prin platforma Jems până la **29 martie 2024, ora 14:00.**

**Documente**

[Danube Region Programme - 2 nd call for proposals.zip](https://www.fonduri-structurale.ro/descarca-document/65428)

Sursa: MDLPA

\*

Instrucțiune privind închiderea POR 2014-2020 - calendarul de depunere a cererilor de plată/rambursare și vizitele de verificare pe teren

Ministerul Investițiilor și Proiectelor Europene, în calitate de Autoritate de Management pentru Programul Operațional Regional, a emis ***Instructiunea nr. 206/24.10.2023 privind calendarul de depunere a Cererilor de rambursare/*** ***Cererilor de plată*** ***și eliminarea obligației de efectuare a vizitelor pe teren la 40%.***

Astfel, conform Instrucțiunii nr. 206, termenul limită până la care beneficiarii pot depune cereri de plată la organismele intermediare, în speță la Agenția pentru Dezvoltare Regională Vest în calitate de OI POR pentru Regiunea Vest, este 13 noiembrie 2023. Organismele intermediare vor transmite cererile de plată către AMPOR până la data de 29 noiembrie 2023.

Termenul limită până la care beneficiarii pot plăti cheltuielile efectuate în cadrul proiectelor finanțate prin POR 2014-2020 este 31 decembrie 2023. Această dată reprezintă și data limită a eligibilității cheltuielilor. Orice cheltuială efectuată și plătită după data de 31.12.2023 va fi considerată neeligibilă, se arată în *Instrucțiunea nr. 206/24.10.2023.*

Aceeași instrucțiune stabilește termenul limită până la care beneficiarii pot depune la Organismele Intermediare, la ADR-uri, cererile de rambursare finale: 29 februarie 2024.

Termenul limită până la care Autoritatea de Management pentru Programul Operațional Regional va efectua către beneficiari plata cheltuielilor eligibile solicitate prin cereri de rambursare este 31 mai 2024.

Totodată, având în vedere perioada de timp rămasă până la finalizarea implementării financiare a proiectelor aflate în derulare, se elimină obligația de efectuare a vizitelor de verificare pe teren la momentul rambursării a 40% din valoarea eligibilă a contractului de finanțare, potrivit *Instrucțiunii 206.*

Se menține obligația OI de a efectua vizite pe teren la toate cererile de rambursare finale și la cele intermediare, dacă reprezintă ultima cerere de rambursare ce conține cheltuieli eligibile, depusă în cadrul proiectului.

***Instrucțiunea AMPOR*** ***nr. 206/24.10.2023*** poate fi consultată [**aici**](https://adrvest.ro/wp-content/uploads/2023/10/Instructiunea-nr.206.pdf)**.**

Sursa: ADR Vest

\*

A început depunerea pe apelul dedicat tinerilor fermieri!

 Ministerul Agriculturii și Dezvoltării Rurale a lansat în data de 2 noiembrie 2023, sesiunea de depunere a cererilor de finanțare în cadrul intervenției DR 30 Sprijin pentru instalarea tinerilor fermieri din cadrul PS 2023-2027.

Beneficiari eligibili:

* persoane fizice înregistrate şi autorizate în conformitate cu prevederile Ordonanței de Urgență a Guvernului nr. 44/ 2008, cu modificările şi completările ulterioare:
  + individual şi independent, ca persoană fizică autorizată (PFA);
  + ca întreprinzător titular al unei întreprinderi individuale (II);
  + ca întreprinzător titular al unei întreprinderi familiale (IF);
* asociații unici și administratorii societăților cu răspundere limitată – SRL, înfiinţată în baza Legii nr. 31/ 1990 republicată, cu modificările şi completările ulterioare;
* asociații majoritari (majoritate absolută 50%+1) și administratorii societăților cu răspundere limitată – SRL, înfiinţate în baza Legii nr. 31/ 1990 republicată, cu modificările şi completările ulterioare.

Fondurile disponibile pentru sesiunea de cereri de finanțare aferentă intervenției DR-30 în valoare de 250.691.764 euro cuprind alocari distincte pentru componenta națională (175.484.235 euro) și pentru zona montană (75.207.529 euro).

Cererile de finanțare se depun prin intermediul [***paginii oficiale AFIR***](https://www.afir.ro./), până la data 31 ianuarie 2024.

**Documente**

[DR 30 - Sprijin pentru instalarea tinerilor fermieri.zip](https://www.fonduri-structurale.ro/descarca-document/65418)

Sursa: MADR

\*

Fondul pentru Modernizare: S-a lansat apelul pentru producerea energiei din surse regenerabile pentru autoconsum - sector public

 Ministerul Energiei a lansat miercuri, 1 noiembrie 2023, un apel nou de proiecte pentru sectorul public, din Fondul pentru Modernizare, pentru sprijinirea investiţiilor în noi capacităţi de producere a energiei electrice, produsă din surse regenerabile pentru autoconsum.

Solicitanți eligibili:

* Unitățile administrativ teritoriale, subdiviziuni ale unităților administrativ teritoriale,
* Unitățile și subunitățile din sistemul național de apărare, ordine publică și siguranță națională,
* Instituții publice, astfel cum sunt definite de Legea nr. 500/2002 privind finanțele publice, cu modificările și completările ulterioare la art. 2 pct. 30, (inclusiv entitățile publice subordonate sau aflate sub autoritatea/în coordonarea acestora exclusiv Regiile autonome și societățile cu capital de stat),
* Cultele recunoscute oficial în România și unitățile locale ale acestora, definite potrivit prevederilor Legii nr. 489/2006 privind libertatea religioasă și regimul general al cultelor, republicată,
* Instituţiile de învăţământ superior de stat,
* Institutele naționale, institutele, centrele și stațiunile de cercetare dezvoltare de drept public, astfel cum sunt acestea prevăzute în O.G. nr. 57/2002 privind cercetarea științifică și dezvoltarea tehnologică, cu modificările și completările ulterioare,
* Asociațiile de Dezvoltare Intercomunitară constituite conform prevederilor O.U.G. nr. 57/2019 privind Codul administrativ,
* inclusiv parteneriatele dintre entitățile de mai sus.

Bugetul alocat acestui apel de proiecte este de 500.000.000 euro, iar valoarea grantului care poate fi acordat este de maximum 10 milioane euro pe beneficiar.

Sprijinul financiar se acordă pentru investiţii destinate producţiei de energie electrică din surse regenerabile de energie eoliană, solară sau hidro.

Cererile de finanțare împreună cu toate anexele solicitate prin ghid se vor depune prin platforma electronică dedicată FM, ***[MySMIS 2021](https://mysmis2021.gov.ro/" \t "_blank)***.

**Documente**

[FM - Producerea energiei din surse regenerabile pentru autoconsum - sector public.zip](https://www.fonduri-structurale.ro/descarca-document/65420)

Sursa: Ministerul Energiei

\*

Au început depunerile pe apelurile pentru microîntreprinderile din regiunea Vest!

 Începând de miercuri, 1 noiembrie 2023, microîntreprinderile din Regiunea Vest pot depune proiecte în cadrul celor două apeluri în valoare totală de 36 de milioane de euro, lansate prin Programului Regional Vest 2021-2027.

Cele două apeluri lansate în 31 august sunt dedicate microîntreprinderilor – atât celor din domeniul producției, cât și celor care au activități economice în domeniul serviciilor; și sunt de tip competitiv, având ca termen limită de depunere data de 1 decembrie 2023.

Pentru microîntreprinderile care activează în domeniul producției, bugetul total este de 26,33 milioane de euro, iar valoarea finanțării nerambursabile este de minimum 30.000 euro și maximum 200.000 euro.

Alte 10 milioane de euro vor putea fi accesate de microîntreprinderile care desfășoară activități în domeniul serviciilor. Pentru acestea, finanțarea nerambursabilă care poate fi accesată este de minimum 30.000 euro și maximum 120.000 euro.

Ambele apeluri se adresează microîntreprinderilor care au sediul social în Regiunea Vest. Locul de implementare a proiectelor trebuie să fie obligatoriu în mediul urban sau în stațiunile turistice atestate din Regiunea Vest.

Contribuția solicitantului la finanțarea investiției diferă în funcție de județul în care se implementează proiectul. Astfel, valoarea contribuției solicitantului de finanțare pentru ajutorul de minimis trebuie să fie de cel puțin:

* 10 % pentru investițiile care se implementează în județele Hunedoara și Caraș - Severin
* 17 % pentru investițiile care se implementează în județul Arad
* 24 % pentru investițiile care se implementează în județul Timiș.

Toate proiectele eligibile din cadrul celor două apeluri destinate microîntreprinderilor vor fi contractate în ordinea punctajului obținut în etapa de evaluare tehnică și financiară, nu în ordinea depunerii.

**Documente**

[PR Vest - Ghid de finantare\_Microintreprinderi\_Productie.zip](https://www.fonduri-structurale.ro/descarca-document/65423)

[PR Vest - Ghid de finantare\_Microintreprinderi\_Servicii.zip](https://www.fonduri-structurale.ro/descarca-document/65424)

Sursa: ADR Vest

\*

Apel dedicat integrării sociale și economice a resortisanților țărilor terțe cu ședere legală în România

 Organismul Intermediar Azil, Migrație și Integrare, Inspectoratul General pentru Imigrări / MAI, a lansat luni, 30 octombrie 2023, apelul***Integrarea socială și economică a resortisanților țărilor terțe cu ședere legală în RO******în Regiunea 1 și Asigurarea accesului la locuințe a resortisanților state terte***din cadrul Programului Național 2021-2027 Azil, migrație și integrare.

Apelul cuprinde **2 operațiuni**:

* Operațiunea 1 - Integrarea socială și economică a resortisanților țărilor terțe cu ședere legală în RO în Regiunea 1;
* Operațiunea 2 - Asigurarea accesului la locuințe a resortisantilor state terte.

**Beneficiarii eligibili**sunt instituțiile publice din România, asociațiile/fundațiile cu personalitate juridică constituite în România, instituțiile de învățământ/cercetare autorizate în România sau organizațiile internaționale.

**Bugetul** apelului este de 7.000.000 lei.

**Costul total eligibil maxim**pe proiect:

* Operațiunea 1: 4.670.000,00 lei;
* Operațiunea 2: 3.100.000,00 lei.

În domeniul de intervenție al acestui apel, Programul Național cuprinde, în special:

* măsuri de integrare - informare și orientare,
* cursuri de limbă,
* cursuri de educație civică și alte cursuri,
* nevoi de bază.

**Termenul limită** de transmitere a cererilor de finanțare este 30 noiembrie 2023, ora 16:00.

**Documente**

[Afaceri Interne - Integrarea socială și economică a resortisanților țărilor terțe cu ședere legală în RO.zip](https://www.fonduri-structurale.ro/descarca-document/65401)

Sursa: fed.mai.gov.ro

\*

Beneficiarii POIM mai pot depune cereri de plată doar până pe 17 noiembrie

 Ministerul Investițiilor și Proiectelor Europene a publicat marți, 31 octombrie 2023, Instrucțiunea nr 67 din 30.10. 2023 privind data limită de depunere a cererilor de plată pentru beneficiarii tuturor axelor prioritare POIM.

Conform documentului, data limită de depunere a cererilor de plată pentru beneficiarii proiectelor finanțate prin Programul Operațional Infrastructură Mare este de 17 noiembrie 2023.

**Documente**

[Instrucțiunea nr 67 din 30.10. 2023 privind data limită de depunere a cererilor de plată pentru beneficiarii tuturor axelor prioritare POIM.pdf](https://www.fonduri-structurale.ro/descarca-document/65405)

Sursa: MIPE

\*

S-a lansat apelul aferent Schemei de ajutor de minimis dedicate sectorului cultural independent din România!

 Ministerul Culturii a lansat astăzi, 1 noiembrie 2023, apelul de proiecte aferent schemei de ajutor de minimis dedicată sectorului cultural independent din România.

Obiectivul schemei îl reprezintă susținerea operatorilor care activează în sectorul cultural din România și a căror activitate a fost restricționată pe perioada stării de urgență sau pe perioada stării de alertă, generate de pandemia SARS-CoV-2.

Bugetul total alocat este de aproximativ 28 milioane euro. Sprijinul financiar maxim acordat unei întreprinderi/ întreprinderi unice reprezintă echivalentul în lei al sumei de 200.000 euro.

***Depunere cererilor de finațare se poate face până pe 4 decembrie 2023***(ora 10:00), exclusiv online, în [***sistemul electronic***](https://schemacovid.cultura.ro/), fiind necesară crearea, în prealabil, a unui cont de utilizator.

**Documente**

[Manual de utilizare\_Solicitant.pdf](https://www.fonduri-structurale.ro/descarca-document/65407)

Sursa: Ministerul Culturii

\*

Procedura de implementare a programului Comerț&Servicii a fost publicată în Monitorul Oficial!

***Procedura de implementare a programului Comerț&Servicii*** a fost publicată luni, 30 octombrie 2023, în Monitorul Oficial.

Programul Comerț&Servicii reprezintă o măsură de încurajare și stimulare a dezvoltării IMM-urilor care activează în sectorul de comercializare a produselor și serviciilor de piață și are drept obiectiv susținerea investițiilor, creșterea volumului de activitate și a competitivității acestor companii, precum și promovarea digitalizării și a transformării verzi a societăților românești care desfășoară activități de comerț intern și internațional.

Pot beneficia de sprijinul financiar nerambursabil companiile dintr-un spectru larg de sectoare, care desfășoară, spre exemplu, comerț cu ridicata și cu amănuntul, activități de tipărire, de reparare, întreținere și instalare a mașinilor sau de captare, tratare și distribuire a apei. De asemenea, sunt eligibile activitățile de colectare, tratare și eliminare a deșeurilor, lucrările speciale de construcții, transporturile, serviciile de cazare sau alimentație, producția cinematografică, publicitatea și realizarea de studii de piață, activitățile juridice, de contabilitate, de arhitectură și inginerie, precum și cele sportive, recreative și distractive, tranzacțiile imobiliare și multe altele.

Mecanismul de finanțare prevede, la fel ca în cazul ***Programului de Microindustrializare – „Fabricat în România”***, contractarea de credite de investiții de către antreprenori, de la băncile partenere ale programului, selectate în urma unui proces deschis și transparent, și decontarea de către MEAT a 50% din valoarea cheltuielilor echilibile, stabilite prin procedură, dar nu mai mult de 500.000 lei. Valoarea minimă a creditului de investiții este de 250.000 lei.

Conform MEAT, înscrierile se vor desfășura online și vor fi anunțate la o dată ulterioară.

**Documente**

[Procedura-program-finantare-comert-2023-monitorul-oficial.pdf](https://www.fonduri-structurale.ro/descarca-document/65396)

Sursa: MEAT

\*

S-a lansat apelul privind digitalizarea în educație finanțat prin PCIDIF

 Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene a publicat luni, 30 octombrie 2023, Ghidul solicitantului „Digitalizarea în educație”, apelul de proiecte nr. 1, Acțiunea 2.2:  E-guvernarea și digitalizarea în beneficiul cetățenilor – 2.2.2 Digitalizarea în educație, Prioritate 2 – Digitalizare în administrația publică centrală și mediul de afaceri, Obiectiv specific: RSO1.2 Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice.

Depunerea proiectelor a început din 31 octombrie 2023, și se realizează până pe 22.12.2025 ora 17.00.

**Solicitantul eligibil**în cadrul acestui apel de proiecte este Ministerul Educației, putând avea ca parteneri eligibili unități de învățământ preuniversitar și instituții de învățământ superior.

**Bugetul**apelului este de 168.780.765 euro.

**Activități eligibile**

*Activități premergătoare depunerii proiectului*

* Realizare documentație depunere proiect. Studiul de fezabilitate și Proiectul tehnic

*Activități în implementare*

* Activități aferente achiziționării de echipamente TIC și a altor dispozitive aferente, justificate din punct de vedere al implementării proiectului;
* Activități aferente achiziționării și/sau dezvoltării programelor informatice/soluțiilor/aplicațiilor software/licențelor necesare implementării proiectului, inclusiv configurarea şi implementarea bazelor de date, migrarea şi integrarea diverselor structuri de date existente;
* Activități aferente achiziționării serviciilor de instalare, configurare, integrare și punere în funcțiune atât pentru produsele hardware cât și pentru cele software;
* Activități de informare și publicitate: derularea activităților specifice de promovare și publicitate a sursei de finanțare și a finanțatorului, conform cerințelor specifice ale programului;
* Activități de management de proiect coordonarea și monitorizarea activităților proiectului și a resurselor asociate, derularea acțiunilor de managementul riscului și intervenții pentru optimizarea implementării, etică, derularea activităților specifice pentru achiziții, raportare periodică a progresului, decontarea cheltuielilor și gestionarea relației cu finanțatorul (întocmirea de adrese, notificări, memorii, acte adiționale etc, după caz);
* Activități aferente instruirii persoanelor care vor utiliza produsele/serviciile implementate/achiziționate și cel care va asigura mentenanță;
* Activități de achiziție a serviciilor de auditare intermediară/finală, financiară (conform reglementărilor naționale)tehnică (din perspectiva corespondenţei rezultatului proiectului cu Cererea de finanţare şi obiectivele PCIDIF), inclusiv din punct de vedere al securităţii aplicaţiei şi testarea nivelelor de securitate ale sistemului informatic, protecția informației şi asigurarea respectării reglementărilor privitoare la datele cu caracter personal;
* Activități pentru asigurarea accesibilității pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, a egalității de șanse, egalității de gen și nediscriminării, în conformitate cu prevederile Cartei Drepturilor Fundamentale a UE.

**Documente**

[PCIDIF - Digitalizarea în educație.zip](https://www.fonduri-structurale.ro/descarca-document/65395)

Sursa: MIPE

\*

APIA: Sprijin financiar în valoare de peste 2,58 milioane lei pentru crescătorii de animale

 Agenția de Plăți şi Intervenție pentru Agricultură (APIA) efectuează plata ajutorului de stat în sectorul creșterii animalelor (ameliorare rase), solicitat prin cererile de plată aferente serviciilor prestate în luna august a anului 2023.

Suma autorizată la plată este în valoare de 2.584.486,87 lei și se acordă de la bugetul de stat, prin bugetul Ministerului Agriculturii și Dezvoltării Rurale, pentru solicitanții care au accesat această formă de ajutor de stat în conformitate cu prevederile Ordonanţei de urgenţă nr. 61/2023 privind instituirea unei scheme de ajutor de stat în sectorul creşterii animalelor.

Sursa: APIA

🏵🏵🏵

Din Actualitatea Europeană

Comisia Europeană aprobă o nouă indicație geografică din România

Comisia Europeană a aprobat astăzi, 3 noiembrie, adăugarea **produsului românesc din carne de porc afumată „[Salinate de Turda](https://eur-lex.europa.eu/legal-content/RO/TXT/?uri=CELEX:52023XC0712(02))” în registrul indicațiilor geografice protejate (IGP).**

**„Salinate de Turda” desemnează un produs afumat și uscat din carne de porc**, obținut din ceafă, cotlet, piept și pulpă de porc, care sunt sărate în saramură naturală („mărătoare”) combinată cu un amestec de condimente, zaharuri și culturi lactice, maturate timp de 5-7 zile, afumate cu lemn de esență tare și supuse apoi unui proces de maturare-uscare timp de 20-28 de zile.

 Această nouă denumire va fi adăugată în lista celor 1 661 de produse alimentare care sunt deja protejate. Lista tuturor indicațiilor geografice protejate poate fi găsită în baza de date [eAmbrosia](https://ec.europa.eu/info/food-farming-fisheries/food-safety-and-quality/certification/quality-labels/geographical-indications-register/). Mai multe informații sunt disponibile online pe pagina privind [Sistemele de calitate](http://ec.europa.eu/agriculture/quality/schemes/index_ro.htm) și pe portalul nostru [GIView](https://www.tmdn.org/giview/).

\*

Summitul UE-Canada va avea loc în perioada 23-24 noiembrie

Președintele Consiliului European, Charles Michel, împreună cu președinta Comisiei Europene, Ursula von der Leyen, se vor deplasa în Canada pentru summitul UE-Canada din 23-24 noiembrie.

Liderii vor sublinia angajamentul comun al UE și al Canadei față de valorile democratice, multilateralism și ordinea internațională bazată pe norme, ca piatră de temelie a relației noastre.

Aceștia vor reconfirma angajamentul pe termen lung și sprijinul de neclintit al UE și al Canadei pentru Ucraina, care își apără suveranitatea sub toate aspectele sale, inclusiv în ceea ce privește angajamentele în materie de securitate și asistența militară, reconstrucția și reformele necesare pentru integrarea europeană a Ucrainei, precum și prin abordarea consecințelor mondiale ale războiului.

Liderii vor promova cooperarea în direcția unor economii deschise și reziliente, evidențiind rezultatele pozitive ale CETA în materie de comerț și investiții și rezultatele tangibile ale parteneriatului strategic UE-Canada privind materiile prime critice.

Părțile își vor accelera eforturile pentru a aborda tripla criză planetară (schimbări climatice, declinul biodiversității și poluare) și pentru a promova o economie mondială neutră din punctul de vedere al impactului asupra climei până în 2050 prin intensificarea cooperării la toate nivelurile.

Liderii vor aprofunda cooperarea digitală în vederea unei economii și a unei societăți digitale pozitive și centrate pe factorul uman, cu accent pe aspecte precum inteligența artificială, securitatea cibernetică și infrastructura de conectivitate internațională sigură și rezilientă.

[Vizitați pagina reuniunii](https://www.consilium.europa.eu/ro/meetings/international-summit/2023/11/23-24/)

\*

Comisia salută acordul liderilor G7 referitor la principiile directoare și la un cod de conduită privind inteligența artificială

Comisia salută acordul de astăzi al liderilor G7 referitor la **principiile directoare internaționale privind inteligența artificială (IA)** și la **un cod de conduită voluntar pentru dezvoltatorii de IA** în cadrul procesului de la Hiroshima privind IA. Aceste [principii](https://digital-strategy.ec.europa.eu/en/news-redirect/805511) și [codul de conduită](https://digital-strategy.ec.europa.eu/en/news-redirect/805512) voluntar vor completa, la nivel internațional, normele obligatorii din punct de vedere juridic din cadrul [Regulamentului privind inteligența artificială](https://eur-lex.europa.eu/legal-content/RO/TXT/?uri=CELEX:52021PC0206) pe care colegiuitorii UE le finalizează în prezent. Președinta Comisiei Europene, Ursula **von der Leyen**, și-a exprimat susținerea cu privire la declarația liderilor G7 prezentată de președinția japoneză a G7 din 2023.

Președinta **von der Leyen** a declarat: *„Beneficiile potențiale ale inteligenței artificiale pentru cetățeni și economie sunt uriașe. Cu toate acestea, accelerarea capacității IA generează, de asemenea, noi provocări. Prin elaborarea Regulamentului privind inteligența artificială, UE ocupă deja poziția de lider în materie de reglementare, contribuind, de asemenea, la instituirea unor mecanisme de protecție și a guvernanței la nivel mondial cu privire la IA. Sunt extrem de încântată cu privire la elaborarea principiilor directoare internaționale ale G7 și a codului de conduită voluntar care reflectă valorile UE privind promovarea unei IA de încredere. Fac apel la dezvoltatorii de IA să semneze și să pună în aplicare acest cod de conduită cât mai curând posibil.”*

**Asigurarea siguranței și a fiabilității tehnologiei**

Cele unsprezece principii directoare adoptate de liderii celor șapte state și ai UE care formează G7 oferă orientări organizațiilor care dezvoltă, implementează și utilizează sisteme de IA avansate, cum ar fi sistemele de IA de uz general și IA generativă, pentru a promova **siguranța și fiabilitatea tehnologiei**. Acestea includ angajamente privind atenuarea riscurilor și a utilizării abuzive, identificarea vulnerabilităților, încurajarea schimbului responsabil de informații, raportarea incidentelor și investițiile în securitatea cibernetică, precum și dezvoltarea unui sistem de etichetare care să le permită utilizatorilor să identifice conținutul generat de IA.

Pe baza rezultatelor unui [sondaj în rândul părților interesate](https://digital-strategy.ec.europa.eu/en/news/commission-gathers-views-g7-guiding-principles-generative-artificial-intelligence), aceste principii au fost elaborate în comun de UE și de ceilalți membri ai G7, în cadrul procesului de la Hiroshima privind inteligența artificială. Principiile directoare au servit, la rândul lor, drept bază pentru elaborarea unui **cod de conduită**, care va oferi orientări detaliate și practice pentru organizațiile care dezvoltă IA. Codul de conduită voluntar va promova, de asemenea, guvernanța responsabilă a IA la nivel mondial. Ambele documente vor fi revizuite și actualizate, după caz, inclusiv prin consultări multipartite incluzive, pentru a se asigura că rămân adecvate scopului și receptive la evoluția rapidă a acestei tehnologii. Liderii G7 au solicitat organizațiilor care dezvoltă sisteme avansate de IA să se angajeze să aplice codul de conduită internațional. Primii semnatari vor fi anunțați în viitorul apropiat.

**Context**

Procesul de la Hiroshima al G7 privind inteligența artificială a fost instituit în cadrul Summitului G7 de la 19 mai 2023 în scopul promovării mecanismelor de protecție pentru sistemele avansate de IA la nivel mondial. Inițiativa face parte dintr-o gamă mai largă de discuții la nivel internațional privind mecanismele de protecție pentru IA, inclusiv în cadrul OCDE, al Parteneriatului mondial privind inteligența artificială (GPAI), precum și în contextul Consiliului UE-SUA pentru comerț și tehnologie și al parteneriatelor digitale ale UE.

De la anunțarea pentru prima dată a intenției sale de a participa la elaborarea unui cod de conduită în cadrul [reuniunii ministeriale CCT din 31 mai 2023](https://ec.europa.eu/commission/presscorner/detail/ro/ip_23_2922), Comisia Europeană a colaborat activ cu principalii parteneri internaționali în cadrul G7 pentru a elabora principiile și codul de conduită privind IA. Aceste angajamente internaționale sunt conforme cu normele obligatorii din punct de vedere juridic în curs de negociere prevăzute în regulamentul mai cuprinzător privind inteligența artificială (Regulamentul UE privind inteligența artificială), care se vor aplica în UE.

Propunerea de regulament al UE privind inteligența artificială va garanta siguranța și drepturile fundamentale ale cetățenilor și ale întreprinderilor, consolidând în același timp adoptarea IA, investițiile și inovarea în întreaga UE. Regulamentul privind inteligența artificială va prevedea norme obligatorii din punct de vedere juridic și bazate pe riscuri pentru sistemele de IA care sunt introduse pe piață sau puse în funcțiune pe piața Uniunii.

**Informații suplimentare**

[Declarația comună a liderilor G7](https://digital-strategy.ec.europa.eu/en/news-redirect/805510)

[Principiile directoare internaționale ale G7 privind IA](https://digital-strategy.ec.europa.eu/en/news-redirect/805511)

[Codul internațional de conduită al G7 privind IA](https://digital-strategy.ec.europa.eu/en/news-redirect/805512)

[Propunere de regulament al UE privind inteligența artificială](https://ec.europa.eu/commission/presscorner/detail/ro/ip_21_1682)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/